১৯৫৮ সালের গ্রীষ্মে বাদশাহ হুসাইন লেবানন সংকট সমাধানের জন্য ইরাকি সামরিক বাহিনীর সহযোগিতা চান। আবদুল করিম কাসিমের নেতৃতাধীন জর্ডানগামী ইরাকি সেনাদল বাগদাদের দিকে অগ্রসর হয়। ১৪ জুলাই তারা অভ্যুত্থান সংঘটিত করেন। এসময় ফয়সাল রাজকীয় রক্ষীদেরকে প্রতিরোধ করতে নিষেধ করেন এবং বিদ্রোহীদের কাছে আত্মসমর্পণ করেন। সকাল ৮ টার দিকে ক্যাপ্টেন আবদুল সাত্তার সাবা আল-ইবুসি বিপ্লবীদেরকে প্রাসাদের দিকে পরিচালিত করেন। বাদশাহ, যুবরাজ আবদুল্লাহ বিন আলি, প্রিন্সেস হায়াম (আবদুল্লাহর স্ত্রী), প্রিন্সেস নাফিসা (আবদুল্লাহর মা), প্রিন্সেস আবাদিয়া (আবদুল্লাহর আত্মীয়) ও কয়েকজন চাকরকে প্রাসাদের চত্বরে জড়ো হওয়ার আদেশ দেন। তাদেরকে দেয়ালের দিকে ফিরে দাঁড় করিয়ে মেশিনগান দ্বারা গুলি করা হয়। গুলিতে ফয়সাল নিহত হননি। তাকে হাসপাতালে পাঠানো হলে পথিমধ্যে তিনি মৃত্যুবরণ করেন। প্রিন্সেস হায়াম আহত অবস্থায় বেঁচে যান এবং দেশ থেকে পালাতে সক্ষম হন।

ফয়সালের প্রধানমন্ত্রী নুরি আস-সাইদ একই দিনে কাসিমের সমর্থকদের হাতে নিহত হন। জনগণের সম্মতি ব্যতিরেকে রাজতন্ত্র বিলুপ্ত করা হয়। ইরাকি তিনটি প্রধান জাতিগত গোষ্ঠীর সমন্বয়ে গঠিত “সার্বভৌমত্ব” পরিষদের কাছে ক্ষ্মতা হস্তান্তর করা হয়। দেশে দীর্ঘস্থায়ী রাজনৈতিক অচলাবস্থা সৃষ্টি হয়। ১৯৬৮ সালে বাথ পার্টির জয়ের মাধ্যমে এর পরিসমাপ্তি ঘটে। এর পথ ধরে পরবর্তীতে সাদ্দাম হোসেনের ক্ষমতায় আসেন।

১৯৪১ সালের অভ্যুত্থান
সামরিক পদ
১৪ জুলাই বিপ্লব
নামকরণ